Νταϊσούκε Σακάτα

Καριέρα
Ο Σακάτα ξεκίνησε την ενασχόλησή του με το ποδόσφαιρο από την ομάδα Νέων της Noba Kickers, έπειτα μεταπήδησε στους Νέους των Yokohama Flügels για να συνεχίσει ως παίκτης της ομάδας Νέων της Γιοκοχάμα Φ. Μαρίνος, όταν  οι δύο ομάδες συγχωνεύτηκαν το 1999. 

Το 2001 προήχθη στην πρώτη ομάδα και πραγματοποίησε την πρώτη του εμφάνιση στο πρωτάθλημα  στις 16 Ιουνίου 2001, σε μια ήττα 0-2 από την ΦΚ Τόκιο στο International Stadium Yokohama. 

Το πρώτο του γκολ στο πρωτάθλημα ήρθε στις 18 Αυγούστου 2001, όταν σημείωσε το μοναδικό γκολ εναντίον της Κασίβα Ρεϊσόλ στο στάδιο Kashiwanoha. Από το 2003, έγινε βασικό στέλεχος της ομάδας και κατόρθωσε να στεφθεί πρωταθλητής Ιαπωνίας το 2003 και το 2004.

Στις 20 Ιανουαρίου 2011, και μετά από 10 χρόνια στην Γιοκοχάμα Μαρίνος, μετακόμισε στην Ελλάδα για λογαριασμό του Άρη Θεσσαλονίκης, υπογράφοντας συμβόλαιο συνεργασίας για 18 μήνες.Επίσημα στον Άρη ο ΣακάταΥπέγραψε ο Σακάτα στον Άρη

Υπήρξε ο πρώτος Ιάπωνας ποδοσφαιριστής που φόρεσε τη φανέλα του Άρη, και μόλις ο δεύτερος Ιάπωνας που αγωνίστηκε στο ελληνικό πρωτάθλημα, μετά τον Daigo Kobayashi, ο οποίος είχε αγωνισθεί νωρίτερα στον Ηρακλή.Daisuke Sakata signs with ARIS FC

Πραγματοποίησε το ντεμπούτο στις 5 Φεβρουαρίου 2011, ξεκινώντας ως βασικός στην μεγάλη εκτός έδρας νίκη των "κιτρίνων" επί της ΑΕΚ με 1-2.ΑΕΚ-Άρης 1-2

Αγωνίστηκε και στους 2 αγώνες για το ΟΥΕΦΑ Γιουρόπα Λιγκ κόντρα στην Μάντσεστερ Σίτι ΑΡΗΣ-Μάντσεστερ Σίτι 0-0 15/02/2011Μαντσεστερ Σίτι-ΑΡΗΣ 3-0 24/02/2011

Κατά την ολιγόμηνη παραμονή του στη Θεσσαλονίκη, κατέγραψε συνολικά μόλις 8 συμμετοχές, εκ των οποίων οι 6 στο Πρωτάθλημα και 2 στο Γιουρόπα Λιγκ.

Τον Αύγουστο του 2011, έλυσε κοινή συναινέσει το συμβόλαιό του με τον Αρη και επέστρεψε στην Ιαπωνία την ΦΚ Τόκιο για το δεύτερο μισό της σεζόν.Παρελθόν για τον Άρη ο Νταϊσούκε Σακάτα

Αν και σκόραρε μόνο 1 γκολ σε 12 συνολικά επίσημους αγώνες, απόλαυσε τη χαρά της κατάκτησης της J.League Division 2 το 2011 καθώς και του Emperor's Cup το 2011.

Τον Ιανουάριο του 2012 ανακοινώθηκε ότι υπέγραψε στην Avispa Fukuoka, ομάδα της Ιαπωνικής J2 League. Η ομάδα κατέκτησε την 3η θέση και προβιβάστηκε στη ανώτερη κατηγορία. Ωστόσο, την επόμενη χρονιά, τερμάτισε στην τελευταία θέση και επέστρεψε ξανά στην J2 League. 

Συνολικά, από το 2012 έως το 2017, αγωνιζόμενος για την Avispa Fukuoka στην J2 League , σκόραρε 58 γκολ σε 211 επίσημους αγώνες, συμβάλλοντας στην 3η θέση της ομάδας στην 2η κατηγορία της J2 League το 2015 και στην 4η θέση στην J2 League το 2017. 

Αφού πέτυχε 95 γκολ σε 552 επαγγελματικούς αγώνες, τερμάτισε την 16χρονη ενεργό καριέρα του στο τέλος της σεζόν του 2017.Avispa Fukuoka Ειδικότερα, το συμβόλαιό του έληξε στο τέλος της σεζόν του 2017. Ελπίζοντας να συνεχίσει να παίζει, αναζήτησε νέο σύλλογο, αλλά δεν μπόρεσε να βρει και στις 15 Μαρτίου 2018 ανακοίνωσε την αποχώρησή του. Σχολίασε: «Θέλω να είμαι περήφανος για τον εαυτό μου που μπόρεσα να αγωνιστώ στον επαγγελματικό κόσμο για 17 χρόνια χωρίς σοβαρούς τραυματισμούς». Η τελετή αποχώρησής του πραγματοποιήθηκε μετά τον αγώνα εναντίον της Τοτσίγκι την 1η Απριλίου.坂田 大輔 選手　現役引退のお知らせ元日本代表の坂田大輔が引退「戦えた自分を誇りに

Εθνικές ομάδες
Παράλληλα, υπήρξε μέλος της ομάδας της Εθνική Ιαπωνίας Κ-20 για το Ασιατικό Κύπελλο Εθνών Ποδοσφαίρου Κ20 του 2002, το οποίο διεξήχθη στο Κατάρ. 

Η ομάδα τερμάτισε στη 2η θέση και προκρίθηκε στο Παγκόσμιο Πρωτάθλημα Νέων του που φιλοξενήθηκε στα Ηνωμένα Αραβικά Εμιράτα. Στο τουρνουά αυτό ο Σακάτα σημείωσε 4 γκολ, συμπεριλαμβανομένου του νικητήριου γκολ εναντίον της Νότιας Κορέας στη φάση των ομίλων και έγινε ένας από τους πρώτους σκόρερ, μαζί με τους Φερνάντο Καβενάγκι (Αργεντινή), Ντουντού (Βραζιλία) και Έντι Τζόνσον (ΗΠΑ). Η Ιαπωνική ομάδα τελικά αποκλείστηκε στην προημιτελική φάση, μετά την ήττα από τη Εθνική Βραζιλίας Κ-20. 

Ο Σακάτα πραγματοποίησε το διεθνές ντεμπούτο του για την Εθνική Ανδρών της Ιαπωνίας στις 9 Αυγούστου 2006 σε φιλικό αγώνα εναντίον του Τρινιντάντ και Τομπάγκο στο Εθνικό Ολυμπιακό Στάδιο του Τόκιο, όταν αντικατέστησε τον Άλεξ στο 86ο λεπτό.Japan National Football Team Database

Διακρίσεις
Συλλογικές Διακρίσεις
Γιοκοχάμα Φ. Μαρίνος
 Τζε 1 Λιγκ: 2003, 2004
 J.League Cup: 2001
 Ιαπωνικό Σούπερ Καπ: 2004, 2005

Προσωπικές Διακρίσεις
Παγκόσμιο Πρωτάθλημα Νέων ΦΙΦΑ 2003: Ασημένιο Παπούτσι
Τζε 1 Λιγκ: Βραβείο Fair Play: 2007

Παραπομπές

Εξωτερικές Πηγές
Προφίλ στο transfermarkt.com
Προφίλ στο national-football-teams.com
Προφίλ στο footballdatabase.eu
Japan National Football Team Database
Προφίλ στο avispa.co.jp

Κατηγορία:Ιάπωνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ιαπωνίας
Κατηγορία:Ποδοσφαιριστές Τζε 1 Λιγκ
Κατηγορία:Ποδοσφαιριστές Τζε 2 Λιγκ
Κατηγορία:Ποδοσφαιριστές Γιοκοχάμα Φ. Μαρίνος
Κατηγορία:Ποδοσφαιριστές ΦΚ Τόκιο
Κατηγορία:Ποδοσφαιριστές Αβίσπα Φουκουόκα
Κατηγορία:Ιάπωνες ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα